ครม.เตรียมพิจารณาร่างสัญญางานระบบราง ตามโครงการรถไฟความเร็วสูง ช่วงกรุงเทพฯ-นครราชสีมา
ครม.เตรียมพิจารณาร่างสัญญางานระบบราง ตามโครงการรถไฟความเร็วสูง ช่วงกรุงเทพฯ-นครราชสีมา และร่างบันทึกความร่วมมือการเชื่อมโยงรถไฟความเร็วสูง ช่วงหนองคาย-เวียงจันทน์การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรี เป็นประธานการประชุม โดยมีวาระที่น่าสนใจ คือกระทรวงคมนาคม เสนอขอความเห็นชอบ ร่างสัญญางานระบบราง ระบบไฟฟ้าและเครื่องกล รวมทั้งจัดหาขบวนรถและจัดฝึกอบรมบุคลากร สัญญา 2.3 โครงการรถไฟความเร็วสูง ช่วงกรุงเทพฯ-นครราชสีมา ระยะทาง 252.35 กิโลเมตร และร่างบันทึกความร่วมมือ หรือ MOC เรื่องการเชื่อมโยงรถไฟความเร็วสูง ช่วงหนองคาย-เวียงจันทน์ ระหว่างรัฐบาลไทย สปป.ลาว และ จีน รวมถึงเสนอโครงการก่อสร้างทางวิ่งเส้นที่ 3 ด้านทิศตะวันตกของสนามบินสุวรรณภูมิ ของบริษัท ท่าอากาศยานไทย จำกัด มหาชน วงเงิน 22,000 ล้านบาท ด้านกระทรวงทรัพยากรธรรมชาติและสิ่งแวดล้อม เสนอ ร่างโรดแมปการจัดการขยะพลาสติก พ.ศ. 2561- 2573 และกระทรวงเกษตรและสหกรณ์ เสนอร่างกฎกระทรวงกำหนดให้ทางน้ำ ชลประทานแม่น้ำเจ้าพระยา เป็นทางน้ำชลประทานที่จะเรียกเก็บค่าชลประทาน ขณะที่สำนักงานคณะกรรมการพัฒนาระบบราชการ เสนอ แนวทางการดำเนินการเกี่ยวกับกฎหมาย หลักประกันทางธุรกิจตามตัวชี้วัด การพัฒนาการได้รับสินเชื่อ หรือ Getting Credit ของการปรับปรุงสภาพแวดล้อม สำหรับการประกอบธุรกิจในประเทศไทยของธนาคารโลก หรือ Ease of doing businessส่วนกระทรวงมหาดไทย เสนอ ร่างระเบียบสํานักนายกรัฐมนตรี ว่าด้วยการบริหารระบบการเตือนภัยพิบัติแห่งชาติกระทรวงการคลัง เสนอ ร่างประกาศกระทรวงการคลัง เรื่อง การลดอัตราอากรและ ยกเว้นอากรศุลกากร ตามมาตรา 12 แห่งพระราชกำหนดพิกัดอัตราศุลกากร พ.ศ.2530 ว่าด้วยการยกเว้นอากรขาเข้ายา ในกลุ่มยากำพร้า ซึ่งเป็นยาที่มีความจำเป็นต้องใช้เพื่อวินิจฉัย บรรเทา บำบัด ป้องกัน หรือรักษาโรคที่พบได้น้อย หรือโรคที่เป็นอันตรายร้ายแรง หรือโรคที่ก่อให้เกิดความทุพพลภาพอย่างต่อเนื่อง หรือยาที่มีอัตราการใช้ต่ำ โดยไม่มียาอื่นมาใช้ทดแทนได้และมีปัญหาการขาดแคลน